ORDO LECTIONUM 



HABENDARUM 



IN ILLUSTRI DAVENTRIAE ATHENAEO, 



A. D. XVIII M. SEPT. , A. MDCCCXLIX , USQUE AD FERIAS AESTIVAS A. MDCCCL , 



RECTORE MAGN. MARINO JOHANNE COP. 



M. J. COP Chemiam docebit, diebus Lunae, Martis, Mercurii et Jovis, 

 hora XI. Botanices elementa tractabit, iisdem diebus hora XII. Artis 

 pharmaceutices studiosis Chemiam tradet diebus Martis , Jovis et Saturni , 

 Botaniam autem diebus Lunae et Mercurii eadem hora IX. Chemiam 

 theoreticani atque analyticam docere et ordines plantarum naturales exponere 

 paratus est. Exercitiis chemicis quotidie praeerit. Favente anni tempestate , 

 cum auditoribus excursiones botanicas instituet. Publice de plantarum vita 

 disserendo agrorum culturae praecepta illustrabit. 



J. VERBURG diebus horisque commodis, initia linguae Hebraeae tradet. 

 Porro provectioribus discipulis, ad penitiorem monumentorum Hebraeorum 

 cognitionem aditum patefaciet, illustrandis varii styli speciminibus, diebus 

 Mercurii et Veneris, hora X. Linguae Arabicae exercitiis occasionem dabit, 

 diebus Martis et Jovis, eadem hora. De Antiquitate Hebraea lectiones 

 habebit, diebus Martis, Mercurii, Jovis et Veneris, hora XI. Cliristianam 

 doctrinam Moralem si qui, hoc anno Academico, tradi sibi cupiant, et 

 horum desiderio satisfaciet. 



P. BOSSCHA Historian! vet. univ. ad ductum Compendii sui tractabit, 

 diebus Lunae, Martis, Mercurii et Veneris, hora meridiana. Antiquitates 

 Romanas explicabit, diebus Lunae, Mercurii et Jovis, hora XL De 

 scriptore Graeco et Latino explicando diebus Lunae, Martis, Mercurii, 

 Jovis et Veneris, hora X, consilium cum auditoribus inibit. 



